Simfonie van die see | | INK Simfonie van die see – INK
Titel: Simfonie van die see
Datum gepubliseer: 28 Julie 2017 Aantal woorde: 229 63 Kere gelees ♥2
Die see sing sy liefdessimfonie
klanke van instrumente een twee drie
mengsel van skoonheid en smaak
wat sout op die tong raak
branders teen rotse wat dan sag op die strand vee
asem van die mengmoesreuke uit die see
Rotse flymskerp swart en rond omsoom
waarteen branders sag klots en wild stoom
in harmonie hoog en laaggety
in uit in uit oorverdowend dromslaan begelei
spierwit skuimspat sonder ophou
om rotse met watervingers vou
Klanke teen die spierwit strand
waarteen die harmonie soos fluit en viool op die sand
saggies kronkel oor voete in die see
op dieselfte toonhoogte aftree
bladmusiek nêrens dieselfde vir sy seelewe soveel
saam met koraalriwwe en seestrome ritmies dirigent speel
Soos die see is ons lewe die simfonie van geloof
van ons aanbidding van eer en lof
elke orkeslid in God se plan wat die simfonie klank
voller vol maak met glo vertroue hoop en dank
die Woord as die bladmusiek waaruit ons speel
toonhoogte die liefde wat ons met mekaar deel
Die simfonie orkes het sy dirigent wat die rigting gee
die Heilige Gees wat vir ons met insig en wysheid intree
die simfonie orkes het ons as sy gehoor
is ons met ons lewens daad en woord die koor
elke mens is van God se simfonie orkes gekies as deel
om in harmonie en dieselfde toonhoogte te speel